Ir-Regolament tal-kunsill (KEE) Nru 1243/84
tas-27 ta’ April 1984
dwar il-konklużjoni ta’ Ftehim permezz ta’ skambju ta’ ittri bejn il-Komunità Ekonomika Ewropea u r-Repubblika ta’ l-Indja dwar l-għoti lura ta’kwantità miftiehma ta’ zokkor preferenzjali lill-dan ta’ l-aħħar
IL-KUNSILL TAL-KOMUNITAJIETEWROPEJ,
Wara li kkunsidra t-Trattat li jistabbilixxi l-Komunità Ekonomika Ewropea, u partikolarment Artikolu 113 tiegħu,
Wara li kkunsidra l-proposta mill-Kummissjoni,
Billi, skond il-Ftehim bejn il-Komunità Ekonomika Ewropea u r-Repubblika ta’ l-Indja dwar iz-zokkor tal-kannamieli [1], li daħal fis-seħħ fit-18 ta’ Lulju 1975, l-Indja kellha kwantità oriġinali miftiehma ta’ 25000 tunnellata metrika (valur taz-zokkor abjad) ta’ zokkor preferenzjali; billi b’effett mill-1 ta’ Lulju 1981 din il-kwantità tnaqqset għall-xejn mill-Kummissjoni hija u taġixxi skond id-dispożizzjonijiet ta’ Artikolu 7(2) tal-Ftehim imsemmi;
Billi l-Ftehim imsemmi jagħmel parti integrali mir-relazzjonijiet dejjem jiżdiedu ta’ kummerċ bejn il-Komunità Ekonomika Ewropea u l-Indja,
ADOTTA DAN IR-REGOLAMENT:
Artikolu 1
Huwa hawnhekk approvat fl-interess tal-Komunità Ftehim fil-għamla ta’ skambju ta’ ittri bejn il-Komunità Ekonomika Ewropea u r-Repubblika ta’ l-Indja dwar l-għoti lura lill-pajjiż ta’ l-aħħar kwantità miftiehma ta’ zokkor preferenzjali.
It-test ta’ dan il-Ftehim huma mehmuż ma’ dan ir-Regolament.
Artikolu 2
Il-President tal-Kunsill huwa hawnhekk awtorizzat li jinnomina l-persuna bis-setgħa li tiffirma l-Ftehim biex jorbot lill-Komunità.
Artikolu 3
Dan ir-Regolament għandu jidħol fis-seħħ fil-jum wara l-pubblikazzjoni tiegħu fil-Ġurnal Uffiċjali tal-Komunitajiet Ewropej.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fis-27 ta’ April 1984.